Държавен вестник, бр. 64, 2014 г., стр. 81

БРОЙ  64	
Д Ъ Р Ж А В Е Н  В Е С Т Н И К 	
СТР.  81  
(4) Финансовият ресурс по ал. 3 се осигу­
рява от неусвоения бюджет по мярката и/или 
от намаленията по договорените средства в 
процеса на изпълнение на поетите ангажи­
менти от крайните бенефициенти по мярката.
(5) За промяната в бюджета на местната 
стратегия за развитие по ал. 1 или по ал. 3 
ИАРА и МИРГ подписват анекс към договора 
по чл. 34.“
§ 6. В чл. 36 се създават ал. 7 и 8:
„(7) Допустимо е извършването на всички 
разходи, за които се кандидатства съгласно 
заявлението за кандидатстване, след извър­
шена проверка на място от служители на 
ИАРА, с изключение на:
1. разходите за закупуване на ноу-хау, 
патентни права и лицензи, необходими за 
изготвяне и/или изпълнение на проекта;
2. разходите за подготовка на проекта, 
инженерни проучвания, оценки и анализи и 
изготвяне на технически и/или технологичен 
проект, които са на стойност до 5 на сто от 
общата стойност на допустимите разходи по 
проекта, но не повече от левовата равностой­
ност на 50 000 евро.
(8) Разходите по ал. 7, т. 1 – 2 могат да бъ­
дат извършени преди подаване на заявлението 
за кандидатстване в МИРГ или ИАРА. При 
получаване на отказ от страна на ИАРА на 
заявлението за кандидатстване или на даден 
актив извършените разходи остават за сметка 
на кандидата.“
§ 7. Създават се чл. 36а и 36б:
„Чл. 36а. При установяване на недопус­
тимост на кандидата или проекта с целите, 
дейностите и изискванията на местната стра­
тегия за развитие и/или целите, дейностите и 
изискванията на тази наредба изпълнителни­
ят директор на ИАРА отхвърля проектното 
предложение с мотивирана писмена заповед, 
подлежаща на обжалване по реда на Адми­
нистративнопроцесуалния кодекс (АПК), 
която се съобщава на МИРГ и на кандидата 
по реда на АПК.
Чл. 36б. (1) Заявлението за кандидатстване 
получава отказ за финансиране в случай на:
1. нередовност на документите, непълнота 
или неяснота на заявените данни и посоче­
ните факти, установени при извършване на 
проверките по чл. 36, ал. 6, т. 1;
2. несъответствие с целите по чл. 3 и 4 и/
или с целите на местната стратегия за развитие;
3. неотстраняване на непълнотите и про­
пуските в срока по чл. 36, ал. 6, т. 4;
4. след извършена оценка на икономическа­
та жизнеспособност на проекта (в случаите, 
в които е приложимо) се установява, че ико­
номическият ефект от инвестицията, измерен 
към началния момент на инвестиционния 
период, е по-малък от нула; 
5. проектът не се изпълнява на територията 
на рибарската област на МИРГ;
6. в случаите, когато стойността на иска­
ната безвъзмездна помощ по проекта надви­
шава максималния размер съгласно местната 
стратегия за развитие, Управляващият орган 
има право служебно да намалява размера на 
помощта до достигане на прага, определен в 
местната стратегия за развитие; 
7. установяване на обстоятелствата, посо­
чени в чл. 28 и чл. 29, ал. 1 и 2;
8. установен опит за измама.
(2) В случай на отказ по предходните али­
неи кандидатът има право да кандидатства 
отново за същата инвестиция.“
§ 8. В § 1 от допълнителните разпоредби 
се правят следните изменения:
1. В т. 12 след думите „помежду си“ се 
добавя „и с кандидата“.
2. Създава се т. 22:
„22. „Икономическа жизнеспособност“ е 
определяне на икономическия ефект от ин­
вестицията, измерен в положително парично 
изражение към началния момент на инвес­
тиционния период.“
Преходни и заключителни разпоредби
§ 9. За проектните предложения, подадени 
до влизане в сила на тази наредба, админи­
стративните проверки от МИРГ или от ИАРА, 
които още не са приключили, се довършват 
по реда на тази наредба.
§ 10. Наредбата влиза в сила от деня на 
обнародването є в „Държавен вестник“.
Министър: 
Димитър Греков
5170